Аԥсуаа итрадициатәу рсоциалтә институтқәеи рдинхаҵареи еснагь рҽеидҳәалан еицаадырԥшуан аԥсуа милаҭтә акзаара.
Аԥсуаа ихадаз рдинхаҵаратә идеиа – иаку Анцәа Ҳазшаз иоуп. Аԥсуаа агәра ргон адунеи аҟазаара – иреиҳаӡоу амчрақәа роуп изыбзоуроу ҳәа, ауаҩытәыҩсеи адунеии ирхагылоугьы ԥсра-ӡра змам, иҵыхәаԥҵәарадоу Анцәа иоуп ҳәа.
Итрадициатәу аԥсуаа рдинхаҵараҟны ирацәоуп анцәахәқәа. Зегь иреиҳау Анцәа – ауааи аԥсабареи раԥҵаҩы ҳәа дыԥхьаӡоуп, адунеи зегьы инапы иакны дшьоуп. Имчра ҳәаадоуп, зегь ибоит, зегь иаҳауеит, жәҩан аҟны дыҟоуп. Ихьырхәратә мчра адыди амацәыси рыла иаҳирдыруеит.
Ажәытәӡатәи аамҭақәа раан зхы зкыз аԥсуаа рхаҵарақәа акыр ҽыԥсахра рыхҭыргеит, аҿиара роуит.